Gandia reposarà el Mural de la Diversitat víctima d´un atac lgtbifòbic
18 juny 2018

## Gandia reposarà el Mural de la Diversitat víctima d´un atac lgtbifòbic18 juny 2018Última actualització: 14 juliol 2025

![](../gestion/img/atac-mur-diversitat-1.jpg)  
  

L’Ajuntament de Gandia ja s’ha posat en contacte amb l’autor del mural de la Diversitat Lgtbi, l’artista Fluq, que les darreres hores ha estat víctima d’un atac vandàlic lgibifòbic i han acordat la reposició dels danys generats.

    Es tracta d’una pintura mural d’art urbà inaugurada el 6 de juny passat en commemoració de la Gandia Pride, Orgull Gandia 2018. Està situada en un mur lateral de l’antiga Guarderia Wilson, cedit pels seus propietaris per a l’actuació.

    _“És una de les novetats de la programació de l’Orgull Gandia, celebrada recentment. No volíem deixar passar l’oportunitat de plasmar de formar permanent, a través de l’art, la reivindicació del dret i la llibertat d’amar. Estem orgullosos de ser una ciutat diversa, però també dels nostres artistes. Per això, tot i la tristor i el rebuig cap a la intolerància, en encoratgem encara més a continuar treballant per acabar amb totes les formes d’expressió de la lgtbifòbia a la nostra societat. Només “L’amor conquistarà l’odi””_, ha assegurat la **vicealcaldessa i regidora d’Igualtat, Diversitat i Polítiques Inclusives, Lorena Milvaques**.

    L’obra es titola “Love is Love”, i el seu autor, Flug, va explicar que _“representa a dues amigues que, sense ser parella, van decidir besar-se de forma espontània i valenta al pas d’una manifestació homòfoba a París”_.

    Aquesta és la setena actuació del projecte conjunt de les regidories de Gestió Responsable del Territori i Responsabilitat Social, Gandia Serpis Urban Project.

[Twittear](https://twitter.com/share)